תשמחו לשמוע שפראג מתגאה באחת ממערכות התחבורה המתקדמות והנוחות ביותר באירופה הזוכה לפופולריות רבה בקרב התיירים והתושבים המקומיים כאחד בזכות מחירי הנסיעה הזולים וההתמצאות הפשוטה והמהירה. מערכת התחבורה העירונית הכוללת אוטובוסים, חשמליות ורכבת תחתית (4 קווים שונים) מקשרת את כל חלקי העיר וסביבותיה. התחבורה הציבורית היא הדרך הזולה, הנגישה והמומלצת ביותר להתנייד ברחבי העיר. כל מה שתצטרכו לעשות זה לרכוש את כרטיס הנסיעה המתאים והמשתלם ביותר עבורכם, לא לשכוח לתקף אותו ואתם מוכנים לצאת לדרך!